CELEX: 62011CN0270
Language: el
Date: 2011-05-31 00:00:00
Title: Υπόθεση C-270/11: Προσφυγή της 31ης Μαΐου 2011 — Ευρωπαϊκή Επιτροπή κατά Βασιλείου της Σουηδίας

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/17
            
         Προσφυγή της 31ης Μαΐου 2011 — Ευρωπαϊκή Επιτροπή κατά Βασιλείου της Σουηδίας
   (Υπόθεση C-270/11)
   2011/C 226/33
   Γλώσσα διαδικασίας: η σουηδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: C. Tufvesson και F. Coudert)
   
      Καθού: Βασίλειο της Σουηδίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Σουηδία, παραλείποντας να λάβει τα αναγκαία μέτρα προς συμμόρφωση με την απόφαση του Δικαστηρίου στην υπόθεση C-185/09, παρέβη τις υποχρεώσεις που υπέχει από το άρθρο 260, παράγραφος 1, ΣΛΕΕ,
            
         
               —
            
            
               να υποχρεώσει τη Σουηδία να καταβάλλει στην Επιτροπή, στον λογαριασμό «Ίδιοι πόροι της Ευρωπαϊκής Ένωσης», χρηματική ποινή 40 947,20 ευρώ ημερησίως, για κάθε ημέρα κατά την οποία δεν έχουν ληφθεί τα αναγκαία μέτρα προς συμμόρφωση με την απόφαση του Δικαστηρίου στην υπόθεση C-185/09, από την ημερομηνία εκδόσεως της αποφάσεως στην υπό κρίση υπόθεση μέχρι την ημερομηνία συμμορφώσεως προς την απόφαση στην υπόθεση C-185/09,
            
         
               —
            
            
               να υποχρεώσει τη Σουηδία να καταβάλλει στην Επιτροπή, στον ίδιο λογαριασμό, ημερήσιο κατ’ αποκοπήν ποσό 9 597 ευρώ, για κάθε ημέρα κατά την οποία δεν έχουν ληφθεί τα αναγκαία μέτρα προς συμμόρφωση με την απόφαση του Δικαστηρίου στην υπόθεση C-185/09, από την ημερομηνία εκδόσεως της αποφάσεως στην υπόθεση C-185/09 μέχρι την ημερομηνία εκδόσεως αποφάσεως στην υπό κρίση υπόθεση ή μέχρι την ημερομηνία λήψεως των αναγκαίων μέτρων προς συμμόρφωση με την προαναφερθείσα απόφαση στην υπόθεση C-185/09, εφόσον τούτο συμβεί νωρίτερα, και
            
         
               —
            
            
               να καταδικάσει τη Σουηδία στα δικαστικά έξοδα.
            
         
      Ισχυρισμοί και κύρια επιχειρήματα
   
   Με την απόφαση της 4ης Φεβρουαρίου 2010, C-185/09, Επιτροπή κατά Βασιλείου της Σουηδίας, το Δικαστήριο διαπίστωσε τα ακόλουθα:
   
      «Το Βασίλειο της Σουηδίας, παραλείποντας να θεσπίσει εμπροθέσμως τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία 2006/24/ΕΚ του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για τη διατήρηση δεδομένων που παράγονται ή υποβάλλονται σε επεξεργασία σε συνάρτηση με την παροχή διαθεσίμων στο κοινό υπηρεσιών ηλεκτρονικών επικοινωνιών ή δημοσίων δικτύων επικοινωνιών και για την τροποποίηση της οδηγίας 2002/58/ΕΚ, παρέβη τις υποχρεώσεις που υπέχει από την οδηγία αυτή.»
   
   Το Βασίλειο της Σουηδίας δεν έχει ακόμη λάβει μέτρα προς συμμόρφωση με την απόφαση στην υπόθεση C-185/09. Ως εκ τούτου, η Επιτροπή άσκησε προσφυγή σύμφωνα με το 260, παράγραφος 2, της Συνθήκης για τη Λειτουργία της Ευρωπαϊκής Ένωσης και ζητεί την επιβολή χρηματικών κυρώσεων στο Βασίλειο της Σουηδίας.